b"\n_START_ARTICLE_\nCaprabo\n_START_SECTION_\nHist\xc3\xb2ria\n_START_PARAGRAPH_\nCaprabo va n\xc3\xa9ixer l'any 1959, quan va ser inaugurat el primer establiment a Barcelona; posteriorment, s'inauguraren m\xc3\xa9s supermercats per Barcelona, fins al 1971, que van comen\xc3\xa7ar a inaugurar-se'n tamb\xc3\xa9 fora de la ciutat. El 1984 va apar\xc3\xa8ixer la primera campanya publicit\xc3\xa0ria. El 1992 va crear el programa d'ajuda a les fam\xc3\xadlies Benvingut nad\xc3\xb3, i tamb\xc3\xa9 es va fer el primer producte de Caprabo: un tambor de detergent._NEWLINE_El 1995 Caprabo es va convertir en la cadena de supermercats pionera a introduir llet infantil a banda de les farm\xc3\xa0cies._NEWLINE_El 2002, despr\xc3\xa9s d'inaugurar supermercats en diverses comunitats aut\xc3\xb2nomes, Caprabo compra les companyies Nekea i Enako._NEWLINE_El 2003 Caprabo va comprar tamb\xc3\xa9 els supermercats Alcosto, operaci\xc3\xb3 que li aport\xc3\xa0 greus problemes econ\xc3\xb2mics. _NEWLINE_En 2006 el grup es va posar a la venda, i va adquirir-lo Eroski l'any seg\xc3\xbcent.\n_START_SECTION_\nPremis i reconeixements\n_START_PARAGRAPH_\nL'any 2000 fou guardonada amb el Premi Nacional a la Projecci\xc3\xb3 Social de la Llengua Catalana, concedit per la Generalitat de Catalunya."